אוריין ש.מ.

אוריין ש.מ. בע"מ המוכרת בשם המקוצר אוריין היא חברה ציבורית ישראלית הנסחרת בבורסה לניירות ערך בתל אביב ועוסקת בתחום השירותים הלוגיסטיים בישראל. החברה נוסדה בשנת 1953 על ידי אברהם למדן, כחברה לעמילות מכס. לאחר הצטרפות הדור השני לניהול החברה, הורחבה פעילותה ובשנת 1984 החלה בפעילות שילוח מטענים והפכה לאחת משלוש החברות הגדולות בתחום והיחידה בבעלות מקומית. בשנת 1988 מונה כמנכ"ל חן למדן, בנו של אברהם, המשמש בתפקיד מאז. בשנת 2000 הפכה אוריין לנציגה הבלעדית בישראל של חברת DB Schenker, אחת משלוש חברות ההובלה והלוגיסטיקה הגדולות בעולם עם מחזור מכירות של 18 מיליארד אירו. בשנת 2004 רכשה אוריין את פעילותה של חברת אגיש, המתמחה בעמילות מכס. בשנת 2006 הפכה לבעלת שליטה מלאה במחסנים הלוגיסטיים SCG לוגיסטיקה בע"מ . בשנת 2007 הנפקו מניות החברה בבורסה לניירות ערך בתל אביב והיא הפכה לחברה ציבורית. בשנת 2011 רכשה אוריין את חברת השילוח הבינלאומי והלוגיסטיקה י. ססובר. בשנת 2018 רשמה החברה מחזור פעילות של 622 מיליון ש"ח והיא מעסיקה בארץ כ-900 עובדים וכ-100 קבלני משנה. בפברואר 2018 יצאה החברה למהלך של גיוס כ-124 מיליון ש"ח מהציבור באמצעות הנפקת איגרות חוב. בינואר 2020, זכתה יחד עם חברת שפיר הנדסה, במכרז של משרד הביטחון להקמת שלושה מרכזי אספקה לצה"ל. בשנים האחרונות ביצעה אוריין רכישות משמעותיות נוספות: חברת אביב שיגור, הגדולה בישראל לשירותי דואר ובלדרות פנים ארציים; סופרין, המתמחה בעמילות מכס; קונספטליין המתמחה בשירותי הפצה והובלה של תרופות ומוצרים מבוקרי טמפרטורה. החברה עוסקת בארבעה תחומי פעילות עיקריים: ניהול כולל של שרשרת האספקה לייבוא וייצוא טובין מישראל לרחבי העולם באוויר ובים; שירותי בלדרות והובלה פנים ארציים; שירותי אחסון וניהול מלאי; מימון ביניים בכל הקשור לשחרור ומיסוי טובין. מדי שנה אחראית החברה על כ-40,000 משלוחים ימיים בכ-60,000 קונטיינרים, כ-95,000 משלוחים אוויריים במשקל כולל של כ-30,000 טון ולמעלה מ-3 מיליון חבילות לצד מאות אלפי משטחים. בין לקוחותיה בתעשיות ההיי-טק, הטקסטיל, הרכב והמזון נמנות: שטראוס גרופ, קרסו, התעשייה האווירית, פוקס, שופרסל, כלמוביל, קסטרו, זארה ועוד. בעל השליטה בחברה הוא המנכ"ל חן למדן (65.37%) ולצדו משקיעים מוסדיים (22.66%) ומניות שבידי הציבור (11.97%). בשנת 2006 קרן פימי הצטרפה לבעלות החברה לצד למדן כאשר רכשה 40% ממניות החברה בשווי 10 מיליון דולר. בשנת 2019 מכרה את מניותיה ברווח של 33 מיליוני שקלים ולמדן הגדיל את החזקותיו. אתר האינטרנט הרשמי של אוריין ש.מ. (בעברית ובאנגלית) אוריין ש.מ. בע"מ, באתר הבורסה לניירות ערך בתל אביב אוריין ש.מ. בע"מ, באתר "מאיה" אוריין ש.מ. בע"מ, באתר גלובס אוריין ש.מ., באתר Crunchbase (באנגלית) רוח במפרשים: חברת השילוח "אוריין" תאמץ את שחר צוברי, באתר גלובס, 13 בספטמבר 2009 מיכאל רוכוורגר, ליאור זנו, אחרי תשואה של 400% בחמש שנים, דוידי נפרד מחן למדן, באתר TheMarker‏, 3 ביולי 2011 אוריין ש.מ. בע"מ: נתונים כספיים באתר מאי"ה. הדס מגן, אבי שאולי, ‏עסקת חבילה, באתר גלובס, 30 בנובמבר 2011 טלי ציפורי, ‏חברה על הכוונת: אוריין - חברת שילוח עם פוטנציאל צמיחה, באתר גלובס, 19 במאי 2011 נועם שרביט, ‏סדר מקוצר, באתר גלובס, 17 ביולי 2005 פימי "משלחת" את אוריין לבורסה: תגייס לפי 200 מ' ש' בתחילת 2007, באתר גלובס, 23 בנובמבר 2006 טלי ציפורי, ‏אוריין מתרחבת דרך M&A: רוכשת חלק מפעילות ססובר תמורת 12.8 מיליון שקל, באתר גלובס, 13 ביוני 2011 גילי מלניצקי, ערן אזרן, אסנת ניר, שפיר זכתה במכרז הענק של צה"ל להקמת מרכזי אספקה בכ-5.5 מיליארד שקל, באתר TheMarker‏, 22 בינואר 2020 גיא ליברמן, ‏הזכייה שהקפיצה את מניות שפיר ואוריין: יקימו מרכזי אספקה עבור צה"ל בכ-5.5 מיליארד שקל, באתר גלובס, 22 בינואר 2020 אביב לוי, ‏אוריין חתמה על מסמך עקרונות לרכישת אביב שיגור, באתר גלובס, 15 ביולי 2012 מיכאל רוכוורגר, אחרי תשואה של 500%: פימי מוכרת שליש מאחזקותיה באוריין, באתר הארץ, 11 בדצמבר 2010 טלי ציפורי, ‏משלוח מתוק: פימי הרוויחה פי 4 על ההשקעה באוריין, באתר גלובס, 30 ביוני 2011